(૨) બીજી અગત્યની વાત એ હતી કે જ્યાં સુધી દેશમાં ખાનગીકરણ અને ઉદારીકરણ નહોતું ત્યાં સુધી કાળાબજારિયાઓ કાળું નાણું મોટી નોટોમાં રાખતા હતા. પણ ૧૯૯૧ બાદ દેશમાં જે રીતે આ બંનેનો ઉદય થયો ત્યારબાદ લોકો જમીન, બિઝનેસ, મેડિકલ કૉલેજો, સેલ્ફ ફાયનાન્સ શિક્ષણ સંસ્થાઓ, બેંકોમાં સોનું-ઝવેરાત એમ અનેક રીતે બેનામી સંપત્તિમાં બિનહિસાબી નાણું રાખી શકે છે. કેટલાક તો વળી વિદેશોમાં અનેક બેનામી સંપત્તિઓ ખરીદીને બેઠાં છે. તેમને નોટબંધીની કોઈ અસર ન થઈ. એટલે મૂળ ધારણા જ ખોટી હતી કે મોટી નોટો રદ કરવાથી કાળું નાણું સમાપ્ત થઈ જશે.